**INFORMAȚII PRIVIND PRESCHIMBAREA PERMISELOR DE CONDUCERE STRAINE CU DOCUMENTE SIMILARE ROMÂNEȘTI**

Pentru preschimbarea permisului de conducere străin solicitantul depune personal la Serviciul public de specialitate de pe raza județului unde are domiciliul sau reședința, următoarele documente:

* Permisul de conducere național eliberat de autoritățile din statul emitent însoțit, după caz, de traducerea în limba română a acestuia;
	+ Pentru peschimbarea permiselor de conducere străine va informam ca actul normativ care reglementează această activitate este *OMAI nr. 163/2011.*
	+ Având în vedere situațiile diferite pentru fiecare stat în parte vă rugăm să consultați actul normativ indicat și anexele pentru a identifica tipul documentelor pe care trebuie sa le prezentați.
* Documentul care atestă pierderea, furtul sau lipsa justificată a permisului de conducere când acesta a fost eliberat de statele membre UE;
	+ Dacă documentul care atestă situația de mai sus nu este în limba română, se va depune și o traducere legalizată a acestuia;
* Actul de identitate al solicitantului precum și documentele care fac dovada domiciliului sau reședinței în România, după caz;
* Cererea solicitantului, completată lizibil, cu majuscule;
	+ Pentru descărcare documente consultați secțiunea dedicată de pe pagina de internet [www.drpciv.ro](http://www.drpciv.ro)

<https://www.drpciv.ro/documents-and-forms/permise>

* Dacă se solicită un permis de conducere cu o nouă valabilitate administrativă, dosarul de preschimbare va cuprinde și documentul emis de o unitate de asistență medicală autorizată din care să rezulte că titularul este apt pentru conducerea vehiculelor din categoria celor menționate în permisul de conducere prezentat pentru preschimbare;
	+ Lista unităților medicale autorizate o puteți consulta pe site-ul Ministerului Sănătății [www.ms.ro](http://www.ms.ro) - secțiunea Noutăți
* Dovada achitării contravalorii permisului de conducere;
	+ Pentru informații despre plăți vă rugăm consultați secțiunea dedicată.

Totodată vă comunicăm că puteți solicita informații suplimentare în funcție de țara emitentă a permisului de conducere pe care îl preschimbați, prin transmiterea unei cereri pe e-mail, în referire la informații de interes public, la următoarea adresă permise.bucuresti@mai.gov.ro